NaiveNeuron/SloPal huggingface dataset:
Osuský, Peter, poslanec NR SR (2012-09-19):
Ďakujem pekne, pán predseda. Téma rovnocenného, rovnoprávneho a pre mňa tým aj pred zákonom rovného financovania služby, ktorú na základe výberu rodiča poskytne štátna alebo súkromná, evanjelická alebo rímskokatolícka škola dieťaťu daňového poplatníka, je, čo si spomínam, stará hádam 15 rokov. Už v deväťdesiatom ôsmom sme polemizovali s ministrom Ftáčnikom na tú istú tému v školskom výbore a zdá sa mi donebavolajúce, že sa znovu musí bojovať o to, že daňový poplatník rovný pred zákonom, platiaci poctivo dane, z ktorých je financované okrem iného školstvo, by mal pre svoje dieťa dostať na tú istú službu, teda povedané ľudovo, naučiť čítať, rátať a písať, ba aj maľovať, iné peniaze ako dieťa susedovo, ktorý sa rozhodol pre inú školu. Považujem za neuveriteľné, že sa musí zvádzať vôbec boj o nejaké percento, pretože sa domnievam, že tie peniaze na výkon naučenia dieťaťa niečomu v súlade s osnovami by mali byť z podstaty veci tie isté. A že by tam mala byť rovnaká istota pre všetky druhy škôl, ktoré poskytujú tú istú službu slobodne sa rozhodujúcim a dane platiacim občanom štátu, že za svoje dane bude ich dieťa na rovnakej finančne zabezpečenej úrovni vzdelávané v súlade s ich rozhodnutím, slobodou a demokraciou. A my sa tu znova a znova handrkujeme o percentá a handrkujeme sa roky, počas ktorých chceme vzdelávací proces, o ktorom hovoríme, že je absolútnou prioritou budúcnosti krajiny, neustále zlepšovať.
Lebocký, Tibor, poslanec NR SR (2013-10-22):
Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
P. Paška, predseda NR SR: (2008-10-22):
(Hlasovanie.) 137 prítomných, 85 za. 8 proti, 41 sa zdržalo, 3 nehlasovali. Konštatujem, že sme návrh pridelili výborom a určili lehoty. Dámy a páni, ešte vás chcem požiadať o pozornosť. Chcem vás požiadať o súhlas s niektorými zmenami v programe. Ráno sme odsúhlasili, že druhé čítanie skráteného legislatívneho konania uskutočníme zajtra. Chcem navrhnúť, aby sme aj návrh novely zákona o starobnom  dôchodkovom sporení, je to tlač 792, prerokovali v druhom čítaní zajtra vo štvrtok po prerokovaní zákona o zásluhách Alexandra Dubčeka. To znamená, pôjde to ešte pred druhé čítanie. Budeme hlasovať. (Hlasovanie.) 127 prítomných, 74 za, 49 proti, 4 sa zdržali. Čiže tlač 792 prerokujeme zajtra poobede, po prerokovaní zákona o zásluhách Alexandra Dubčeka, budeme pokračovať podľa úprav, ktoré sme odhlasovali  doobeda. Chcem vás ešte požiadať o zmenu, aby sme bod č. 63, je to návrh na vyslovenie súhlasu Národnej rady s protokolmi k Severoatlantickej zmluve o pristúpení Albánska a Chorvátska, prerokovali v piatok o 9.00 hodine ráno. Je všeobecný súhlas? (Odpovede z pléna.) Áno, dobre. Takže budeme bod 63 prerokovávať ráno o 9.00 hodine v piatok. A ešte sa chcem v súvislosti s návštevou britskej kráľovnej a v súvislosti s tým, že viacerí poslanci majú zajtra pozvanie na stretnutia, recepciu, spýtať, či je všeobecný súhlas, aby sme nehlasovali zajtra o 11.00 hodine, ale o prerokovaných bodoch aby sme hlasovali len o 17.00 hodine poobede. (Odpovede z pléna.) Áno. Ďakujem pekne. Vyhlasujem krátku prestávku do 17.30 hodiny a budeme pokračovať v programe. Ešte, pán predseda Halecký, nech sa páči.
Galko, Ľubomír, poslanec NR SR (2017-05-09):
Ďakujem pekne. Myslím, že to stihnem aj vo faktickej, takže som sa z rozpravy odhlásil. No ja som rád tomuto vystúpeniu, pán poslanec Hrnko, lebo nič iné nepočúvam už asi tri dni, len to ma tu novinári obháňajú, že pán poslanec Hrnko, kadiaľ chodí, tadiaľ rozpráva, že peniaze nie sú dôležité, ale že musíme tých ľudí naverbovať z hľadiska vlastenectva. No z hľadiska vlastenectva možno tak vás naverbujú (smiech v sále), ale jednoducho tí ľudia musia byť zaplatení a musia tie výhody určité dostať. Preto my ako klub SaS tiež podporíme tento návrh zákona. Pán minister to od nás dostal prisľúbené. Chcem vás upozorniť na jednu vec, ktorú máte v dôvodovej správe, kde máte napísané, že to bude mať pozitívny sociálny vplyv v oblasti sociálnej inklúzie, predovšetkým u mladých ľudí hľadajúcich si zamestnanie. To by som neodporúčal, aby ste sa snažili verbovať hlavne ľudí, ktorí sa nevedia inak zamestnať, ale odporúčal by som verbovať ľudí, ktorí uvažujú o tom, že vstúpia do ozbrojených síl, ale chcú si to takpovediac vyskúšať. To je jedna poznámka a druhá poznámka nadväzuje na túto prvú poznámku, to je už priamo pánovi ministrovi, že treba jednoducho viac nadviazať spoluprácu s mladými ľuďmi na školách. Dnes sa vám potulujú všelijaké polovojenské organizácie po školách, napríklad naposledy alebo v súčasnosti v Nitre na základnej škole a tam musíte byť vy, pán minister. Nie teda vy konkrétne, ale musia tam byť vaši ľudia na základných školách, na stredných školách, na vysokých školách a potom pevne verím, že dokážete mladých ľudí viacej pritiahnuť aj k tomuto projektu. A posledná rada úplne zadarmo, riešenie SaS, zvýšte peniaze na aktívne zálohy na 150-tisíc eur ročne, dnes je to, myslím, polovica a tým pádom zabezpečíte to, že viac týchto ľudí možno z tej dobrovoľnej vojenskej služby prejde aj to projektu aktívnych záloh. Túto radu máte od nás úplne zadarmo. Ďakujem pekne.
Chren, Martin, poslanec NR SR (2012-09-20):
Ďakujem veľmi pekne. Vážený pán minister, vidím, že ani vy nezostávate svojej povesti čo dlžný, povesti veľmi šikovného mediálneho manipulátora, a keď ste sa teda rozhodli zareagovať takýmto arogantným spôsobom a viac osobnými útokmi než odpoveďou na otázku, mimochodom, musím povedať, že ani váš predrečník neodpovedal na otázku. Dovolím si teda spresniť svoju formuláciu. Koncesionárske poplatky, to, čo sú, ľudia rozumejú, čo sa pod tým myslí a každý rozumie, čo sa pod tým myslí. Možno len vy rozumieť nechcete alebo sa bojíte odpovedať na priamo položenú otázku. Tak sa vás teda opýtam znova: Znovuzavedením úhrady za služby verejnosti a za verejnoprávnu televíziu a rozhlas – koľko percent ľudí bude musieť platiť, občanov Slovenskej republiky bude musieť platiť tieto poplatky oproti situácii, ktorá dnes platí, že by ich od 1. januára 2013 platiť nemali? A ta druhá otázka, ktorá bola položená: Spolu s úhradou za služby verejnosti, spolu s novými daňami, registračnými poplatkami, ktoré vaša vláda zahŕňa – koľko percent občanov Slovenska bude postihnutých týmito novými daňami a poplatkami. Bude to naozaj len tých 10 alebo 12 %, alebo je skutočnou pravdou to, že to postihne všetkých?
Danko, Andrej, predseda NR SR (2019-05-16):
Vážené panie poslankyne, vážení páni poslanci, ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa dopĺňa zákon č. 40/2015 Z. z. o audiovízii a o zmene a doplnení niektorých zákonov v znení neskorších predpisov. Vládny návrh zákona je pod tlačou 1429, návrh na jeho pridelenie na prerokovanie výborom je v rozhodnutí č. 1516. Prosím ministerku kultúry Slovenskej republiky Ľubicu Laššákovú, aby vládny návrh zákona uviedla. (Reakcie z pléna.) Ospravedlňujem sa. Takže sme v diskusii. Dobre. A pani Milanová je ústne alebo písomne prihlásená? Písomne. Ospravedlňujem sa, lebo som nedostal informácie od oné, dobre. Nech sa páči, pani Milanová. (Pokračovanie rokovania o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa dopĺňa zákon č. 40/2015 Z. z. o audiovízii a o zmene a doplnení niektorých zákonov v znení neskorších predpisov , tlač 1429.)
Kondrót, Maroš, poslanec NR SR (2015-02-04):
Ďakujem pekne, pán predsedajúci. Ja by som rád krátko zareagoval na všetkých, ktorí vystúpili v rozprave. Ďakujem veľmi pekne. Chcem povedať, že ťažko povedať u niekoho, že nerozumie ničomu. Taký človek asi neexistuje. Ale vy, pán Hlina, rozumiete máločomu, ale o všetkom mudrujete. Mnohokrát si ani nenaštudujete do detailov veci, vám ide o pochybnosť, sebaprezentáciu. A to ma tak dosť unavuje, udivuje, aj unavuje. Asi toľko, ďakujem pekne. (Reakcia z pléna.)
Laššáková, Jana, podpredsedníčka NR SR (2012-11-30):
Ďakujem pekne za upozornenie. Ja si myslím to isté a mohla by byť taká dohoda, aby sa štátny znak neprekrýval, je to náš symbol. Pán poslanec Matovič, nech sa páči.
Zvolenská, Zuzana, ministerka zdravotníctva SR (2012-09-13):
Ďakujem pekne. Pán predseda, vážení páni poslanci, Ministerstvo zdravotníctva Slovenskej republiky nemá vedomosť o vplyve narušených pracovných vzťahov na zvýšený počet dočasne práce neschopných osôb. Hlavnou úlohou zdravotníckych pracovníkov je poskytovanie zdravotnej starostlivosti. Pri dočasnej pracovnej neschopnosti sa v zdravotníckych zariadeniach poskytujúcich ambulantnú aj ústavnú zdravotnú starostlivosť vedú údaje podľa diagnóz medzinárodnej klasifikácie chorôb vydanej Svetovou zdravotníckou organizáciou. V uvedenej medzinárodnej klasifikácii sa nenachádza ako sledovaná diagnóza žiadny údaj vyjadrujúci narušené pracovné vzťahy. Obdobný údaj sa nenachádza ani v guidelinoch Európskej spoločnosti posudkového lekárstva. Problematika narušených vzťahov na pracovisku nie je zdravotníckym problémom, skôr ide o problém v oblasti sociológie. Podrobnú analýzu dočasnej práceneschopnosti vykonáva Sociálna poisťovňa, ktorá je poskytovateľom dávok nemocenského poistenia od 11. dňa dočasnej pracovnej neschopnosti. Ďakujem pekne.
Kyselica, Lukáš, poslanec NR SR (2022-04-27):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Bublavý, Dušan, poslanec NR SR (2011-05-19):
Ďakujem za slovo. Takže môžem odpovedať obidvom. Ja ako starosta už 9 rokov učím a dávam prácu Rómom, 70 % z nich pracuje na obci či už cez aktivačné, obecné služby, akékoľvek formy, ktoré ministerstvo práce nám dáva. A keby som toto nerobil, tak viem sám, že toto, povedal by som, hlavne rómske obyvateľstvo by mi po obci skutočne robilo paseku, okrádalo mojich spoluobčanov, chodilo im do príbytkov, kde by skutočne sa zvýšila kriminalita. A ak by toto robil každý starosta, čo robím aspoň ja, tak pevne verím, že tá spoločnosť by vyzerala celkom inak. Ďakujem za pozornosť.
Kubánek, Stanislav, poslanec NR SR (2014-05-29):
Pán predseda, odhlasovali sme pozmeňujúce a doplňujúce návrhy zo spoločnej správy a pozmeňujúce návrhy poslancov. Mám splnomocnenie gestorského výboru odporučiť hlasovať o tom, že prerokovaný vládny návrh zákona prerokujeme v treťom čítaní ihneď.
Vášáryová, Magdaléna, poslankyňa NR SR (2014-11-09):
Ďakujem, pán predseda. Toto je schôdza o tom, akú zodpovednosť vyvodí predseda slovenskej vlády za seba, pretože dovoľuje, aby zarábali a kradli ľudia, ktorí žerujú na utrpení druhých ľudí, lebo toto je o kradnutí v zdravotníctve. A keď sa v tomto svetle pozrieme na ten boj politickej strany SMER o to, kto bude generálny prokurátor, tak je ešte zase pochopiteľnejšie, prečo potrebujú, aby tam bol človek, ktorý by zabezpečil týmto veľkozlodejom, aby boli beztrestní. A v tomto svetle je jasnejšie, prečo sa pán Harabin tak dlho držal na svojom mieste. Je to preto, že zaručoval, že veľkozlodeji boli beztrestní. A toto sú časy, ktoré beriem, už máme od Mečiara, veľkozlodeji, tí veľkí kradoši, tí veľkí chmatáci, zostávajú beztrestní. Súdy odsudzujú ľudí za 5 eur, keď ich ukradnú, ale veľkozlodeji musia zostať bezpeční. A touto cestou budujeme Slovensko ako krajinu chmatákov? My chceme, aby Slovenská republika do budúcnosti bola krajinou nehanebných ľudí? To predsa nemyslíme vážne. A preto tu dnes sedíme celú noc a možno ešte celú nedeľu, pretože Slovensko nesmie zostať krajinou, v ktorej rozhodujú a sú... (Prerušenie vystúpenia časomerom.)
Hrnčiar, Andrej, podpredseda NR SR (2017-04-06):
Ďakujem. Pán poslanec Poliačik.
Vaľová, Jana, poslankyňa NR SR (2013-03-20):
Teraz hlasujeme o bode 2.
Šimečka, Michal, podpredseda NR SR (2023-12-18):
Ďakujem pekne. Pán poslanec Dubéci.
Krajčír, Ľuboš, poslanec NR SR (2021-05-13):
Pani kolegyňa, ďakujem veľmi pekne za vaše naozaj fundované vystúpenie. Ste odborníčkou na psychológiu a naozaj ľudia v kolúznej väzbe sú zatiaľ nevinní, neodsúdení. Majú častokrát horšie podmienky ako právoplatne odsúdení, ktorí sú vo výkone trestu. Ja si ešte raz dovolím zacitovať Český helsinský výbor, ktorý vo svojej správe uvádza, a to budem citovať: „Najmä v exponovaných prípadoch trvá väzba na Slovensku neúmerne dlhú dobu a existuje vážne podozrenie, že v skutočnosti slúži k možnému nátlaku na väzobné stíhanie osoby. V tomto ohľade Slovensko dlhodobo ignoruje odporúčania Európskeho výboru proti mučeniu, ktorý považuje takisto za neprípustné, aby osoby v tzv. kolúznej väzbe trávili 23 hodín v cele bez možnosti ďalších aktivít a s veľmi nízkym počtom návštev.“ Ďakujem.
M. Číž, podpredseda NR SR: (2008-03-27):
Pýtam sa pani poslankyne... Zapnite pani poslankyni Tóthovej.
L. Nagy, poslanec: (2003-12-16):
Z. Martináková, podpredsedníčka NR SR: Pán poslanec Figeľ.
Šeliga, Juraj, podpredseda NR SR (2021-03-30):
Ďakujem, prezentujme sa, prosím, a hlasujme. (Hlasovanie.) Prítomných 111, za 103, proti nikto, zdržalo sa 7, nehlasoval 1. Konštatujem, že sme schválili vládny návrh novely zákona č. 461/2003 Z. z. o sociálnom poistení. Dámy a páni, chcem vám pekne poďakovať naprieč politickým spektrom za podporu všetkých týchto zákonov. Toto bolo posledné hlasovanie nateraz, samozrejme, o 17.00 budeme hlasovať, ak bude o čom, vyhlasujem 3 minúty prestávku, a potom budeme pokračovať. (Reakcie z pléna.) Pardon, potom. (Reakcie z pléna.) Dobre, ďakujem. Budeme pokračovať po tej krátkej prestávke návrhom ku iniciatíve Klíma ťa potrebuje. A, samozrejme, nech sa páči, pán poslanec Svrček.
Jurinová, Erika, podpredsedníčka NR SR (2015-11-25):
Ďakujem, pani poslankyňa. Teraz pán poslanec Viskupič informoval, že si vymenil poradie s pánom poslancom Drobom. Takže, nech sa páči, máte slovo, pán poslanec Droba.
Nemky, Martin, poslanec NR SR (2016-12-01):
Ďakujem za slovo, pán predsedajúci. Vážené kolegyne, vážení kolegovia, dovoľte mi uviesť v krátkosti návrh zákona. Navrhovaná zmena zákona o podmienkach výkonu volebného práva a s tým súvisiace zmeny v zákone o volebnej kampani vytvárajú zákonné podmienky na to, aby sa voľby do orgánov samosprávnych krajov a voľby do orgánov samosprávy obcí mohli konať v rovnaký deň a v rovnakom čase. V rovnakom čase sa vykonajú vždy voľby vyhlásené na pravidelné štvorročné volebné obdobie. Pre voliča navrhovaná zmena znamená voliť tieto orgány v jeden deň na rovnakom mieste, čo mu v konečnom dôsledku nielen usporí čas, ale najmä zvýši záujem vo vzťahu ku kandidátom a prirodzenému výberu tých z nich, ktorí sú spôsobilí plniť jeho predstavy v jednotlivých orgánoch. Pre kandidátov a politické strany zmena prinesie lepšie podmienky pri vytváraní volebných programov, pri vyberaní kandidátov a je predpoklad, že aj zvýši záujem voliča o voľby do orgánov územnej samosprávy, čím sa posilní mandát zvolených funkcionárov. Voľby do orgánov územnej samosprávy sa nebudú vykonávať v rovnakom čase vtedy, ak je potrebné vyhlásiť voľby z dôvodu uprázdnenia mandátu predsedu samosprávneho kraja, poslanca samosprávneho kraja, starostu obce, primátora mesta alebo poslanca mestského alebo miestneho zastupiteľstva počas volebného obdobia. Pán predsedajúci, na úvod toľko. Ďakujem pekne.
Paška, Pavol, predseda NR SR (2014-11-08):
Faktické poznámky, šiesti páni poslanci. Končím možnosť sa prihlásiť. Pán poslanec Viskupič.
Majerský, František, poslanec NR SR (2024-06-27):
Vážený pán podpredseda, vážený pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2020-11-24):
Ďakujem pekne a prerušujem rokovanie o tomto bode programu. Pokračovať budeme druhým čítaním o návrhu poslankyne Petry Krištúfkovej na vydanie zákona, ktorým sa mení zákon č. 280/2019 Z. z., ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov. Návrh zákona má tlač 281, spoločná správa výborov má tlač 281a. Dávam slovo poslankyni Petre Krištúfkovej, aby návrh zákona odôvodnila. [Rokovanie o návrhu poslankyne Národnej rady Slovenskej republiky Petry Krištúfkovej na vydanie zákona, ktorým sa mení zákon č. 280/2019 Z. z., ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 281.]
Glváč, Martin, podpredseda NR SR (2017-05-17):
Ďakujem. Ešte predtým by som dal slovo spravodajcovi, ktorého určil navrhnutý gestorský ústavnoprávny výbor, poslancovi Jánovi Maroszovi. Nech sa páči.
R. Pučík, poslanec: (2009-06-25):
No nie, hádam si nemyslíte, že som hlasoval za?
Marcinčin, Radovan, poslanec NR SR (2021-12-01):
Ďakujem. Vážený pán predseda, vážené panie poslankyne, vážení páni poslanci, v rozprave vystúpili dvaja poslanci. Nebol podaný žiadny procedurálny návrh. Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Ďuriš Nicholsonová, Lucia, podpredsedníčka NR SR (2017-10-13):
Ďakujem pekne, pán poslanec a teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Vladimírovi Slobodovi, aby predniesol spravodajskú informáciu.
Jurinová, Erika, podpredsedníčka NR SR (2015-03-13):
Otváram všeobecnú rozpravu, nedostala som žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú a ďakujem pani poslankyni Košútovej aj pani spravodajkyni za prednesenie zákona. Prerušujem rokovanie o tomto bode programu. Pokračujeme prvým čítaním o návrhu poslancov Národnej rady Slovenskej republiky Otta Brixiho, Antona Martvoňa, Dušana Čaploviča a Dušana Galisa na vydanie zákona o príspevku športovému reprezentantovi a o zmene a doplnení zákona č. 461/2003 Z. z. o sociálnom poistení v znení neskorších predpisov . Návrh zákona má parlamentnú tlač 1410, návrh na jeho pridelenie na prerokovanie výborom je v rozhodnutí č. 1417. Dávam slovo pánovi poslancovi Martvoňovi, aby uviedol predmetný návrh.
Laurenčík, Milan, poslanec NR SR (2016-11-30):
Ďakujem za slovo, pani podpredsedníčka. Pán poslanec Číž, hovoril ste o tom, že už aj teraz je možnosť v rokovacom poriadku určiť dĺžku rozpravy. Povedal ste aj to, že predseda to nevyužíva, lebo je to nepopulárne a mediálne sa to zneužíva. Presne tak, aj vy osobne ste aj teraz mediálne zneužil to, že toto právo využil jedenkrát predseda parlamentu Richard Sulík. Využil to preto, lebo práve strana SMER robila obštrukcie pri voľbe generálneho prokuratúra pána Čentéša v roku 2011, ktorého nakoniec parlament regulárne zvolil za generálneho prokurátora a vtedajší prezident Gašparovič ho nezákonne odmietol vymenovať za generálneho prokurátora. Teraz ste to, čo vtedy sa zákonne využilo a proti čomu ste tak vehementne protestovali, urobili natrvalo. Sám ste, ako už aj viacerí kolegovia spomínali, nevyužil a nezmestil ste sa do 20-minútového časového priestoru a svoj príspevok ste prednášal 40 minút. Myslím, že tá úprava skrátenia času bude najviac obmedzovať zrovna vás osobne. Keď ste hovorili o tom, že pán prezident porušuje ústavu, keď vrátil tento zákon, tak som mal chvíľku pocit, že rozprávate o tom predchádzajúcom pánovi prezidentovi, ktorý určite tú ústavu porušil presne vtedy, keď toho pána generálneho prokurátora Čentéša nevymenoval za generálneho prokurátora. Ďakujem veľmi pekne.
Zmajkovičová, Renáta, podpredsedníčka NR SR (2013-05-21):
Pán poslanec Gál.
I. Gašparovič, poslanec: (2001-12-13):
Pán podpredseda, bol som predsedom Národnej rady ako koaličný poslanec a bol som predsedom aj ako opozičný poslanec. Pri každom rozpočte dochádza k boju a dochádza k určitým názorovým stretom, ale nikdy sa nestalo, že by tento parlament schválil rozpočty na niečo, čo neexistuje. Myslím si, že ozaj je potrebné dať možnosť gestorskému výboru, aj pánu predsedovi dať možnosť, aby zvolal grémium poslancov, aby sme sa aspoň dohodli ako ďalej.
Hlina, Alojz, poslanec NR SR (2014-11-10):
Ďakujem veľmi pekne. Pán predseda, to je na úrovni znamenia, RTVS dvojka dáva teraz o ôsmej dokument Zbohom súdruhovia. Čiže v zásade, keď si ju ľudia zapnú alebo si zapnú online NR SR, to je to isté. A procedurálny je v tom, aby sme odložili vystúpenie pána premiéra po odvysielaní toho dokumentu a o niečo neprišli. Ďakujem pekne.
Horecký, Ján, minister školstva, vedy, výskumu a športu SR (2022-10-20):
Pán poslanec, vy si to možno neviete predstaviť, ale ja som od prvej minúty, kedy som nastúpil na úrad po vás, zobral tie veci do ruky v tom stave, ako sú a so všetkými ľuďmi, ktorých som aj kvalitných tam našiel a ďalších odborníkov, ktorých som priniesol, spolu s aktérmi z terénu na veciach bez prestávky a intenzívne pracujeme. Splníme termíny, splníme ciele a koncepčne posúvame veci ďalej.
Zahorčák, Viliam, poslanec NR SR (2020-11-04):
Pani poslankyňa, ty si vo svojom vystúpení viackrát zdôraznila skutočnosť, že tento návrh zákona, alebo teda úprava zákona nie je politická, a ja chcem opäť zvýrazniť túto skutočnosť a poprosiť kolegov z koaličnej strany, aby, alebo z koaličných strán, aby toto podporili aj z tohto dôvodu. Naozaj myslím si, že nikoho netreba presviedčať o potrebe darcovstva krvi. My na úrovni miest robíme všeličo, aby sme ich takisto ocenili, aby... a všelijaké benefity im dávame, pretože naozaj je to potrebné, a zvlášť v dnešných časoch, kedy sa veľmi často ozýva potreba, aby ľudia krv darovať išli, aby boli ochotní, myslím si, že toto, čo je v návrhu, je len taký malý benefit, ktorý aj štát môže týmto ľuďom dať. Ďakujem pekne.
Jurinová, Erika, podpredsedníčka NR SR (2014-11-09):
Reakcia na faktické poznámky, pán poslanec Zsolt Simon.
Blanár, Juraj, podpredseda NR SR (2022-06-23):
Vyčerpali sme písomné prihlášky, dávam teraz možnosť ústne sa prihlásiť do rozpravy. Pani poslankyne, páni poslanci, ako jediný, dvaja, traja. Pani poslankyňa Bittó Cigániková sa odhlasuje, takže pán poslanec Takáč a pán poslanec Taraba. Uzatváram možnosť prihlásiť sa do rozpravy. Ešte predtým požiadal o slovo pán navrhovateľ Suja. Po ňom sa pripraví pán poslanec Takáč. Nech sa páči.
Hort, Milan, podpredseda NR SR (2011-05-19):
Pán minister, nech sa páči.
Žiga, Peter, podpredseda NR SR (2024-10-02):
Podľa § 27 ods. 8 o slovo požiadal spravodajca. Nech sa páči. (Reakcia z pléna.) Pán poslanec, dostal, odvolávam sa na § 27 ods. 8, spravodajca vystúpi, kedykoľvek o to požiada. (Reakcia z pléna.) Aj keď ide cez spravodajcu. Nemám iný výklad rokovacieho poriadku. Nech sa páči, pán spravodajca.
Grendel, Gábor, podpredseda NR SR (2020-04-28):
S ďalšou faktickou poznámkou, pán poslanec Ďurica.
Hudacký, Ján, poslanec NR SR (2015-01-28):
Ďakujem pekne, pán podpredseda. Pán kolega Martvoň, ja som to povedal, že je to problém, že schránkové firmy sú problém. Ale my musíme riešiť oveľa dôležitejšie veci v súvislosti s verejným obstarávaním. Ja netvrdením, že ich netreba riešiť, veď ja, už aj povedzme Európska komisia, ako ste povedali, začala sa zaoberať týmto problémom. Ale my musíme položiť ten základ toho zákona o verejnom obstaraní. A tuto je problém, aby sme, tak ako aj kolega Petrák hovoril, aby sme skutočne našli mechanizmus, aby bol optimálny, aby bol, samozrejme nebol byrokratický, a na druhej strane, aby sme vedeli odkontrolovať ten tok peňazí. Ale viete, aj ja som, opakujem sa, ale dával som ten návrh, aby jednoducho, lebo štát musí kontrolovať ten tok peňazí, verejných zdrojov až po toho posledného v rámci realizácie konkrétneho verejného projektu. Čiže štát musí intervenovať. A môj zákon bol o tom, aby štát intervenoval do procesov a teda do vzájomných obchodných vzťahov tam, kde tečú tie verejné zdroje. A toto je, prakticky na toto som ja poukazoval, je treba, pán kolega Petrák, samozrejme. Ale vláda okrem tej prvej novely, ktorá bola, no, hovorilo sa o nej, aká je veľká, aká je perfektná, zistilo sa, že vôbec nie je perfektná, ale bolo treba na tom pracovať ďalej. Vyzerá tak, že už z dielne vlády a ministerstva vnútra už nepríde nič lepšie? Toto je, ako hovorím, čo sa týka schránkovej firmy, nehnevajte sa, skutočne, tak ako som to povedal, to je kozmetická úprava. Je pravda, budeme zrejme musieť riešiť potom tento problém po tom, ako príde nejaké európske riešenie, ale schránkové firmy sú v podstate problém len vtedy, keď takisto ako mnoho ďalších tých, ktorí vstupujú do verejného obstarávania, pokiaľ to robia transparentne a podobne a tá schránková firma to, dá najnižšiu cenu a tento projekt zrealizuje bez povolení, mám s tým takisto problém. Ďakujem.
Bugár, Béla, podpredseda NR SR (2010-10-21):
Pán poslanec Kužma.
Ďurkovský, Andrej, poslanec NR SR (2011-11-30):
Vážený pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený vládny návrh zákona na prerokovanie výborom: ústavnoprávnemu výboru, výboru pre financie a rozpočet, výboru pre verejnú správu a regionálny rozvoj, výboru pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre verejnú správu a regionálny rozvoj s tým, že určené výbory vládny návrh zákona prerokujú v termíne do tridsatich dní a v gestorskom výbore do tridsatich dvoch dní od prerokovania návrhu zákona v Národnej rade Slovenskej republiky v prvom čítaní.
Danko, Andrej, podpredseda NR SR (2024-05-10):
Poslankyňa Kosová.
Zmajkovičová, Renáta, podpredsedníčka NR SR (2014-03-18):
Pán poslanec Kuffa, s reakciou.
Hrnčiar, Andrej, podpredseda NR SR (2017-03-28):
Pán poslanec Simon.
Paška, Pavol, predseda NR SR (2014-06-26):
Ďakujem pekne, pán spravodajca. Otváram rozpravu. Nemám písomnú prihlášku. Pýtam sa, či má niekto záujem vystúpiť. Nie, vyhlasujem rozpravu za skončenú. A predpokladám, že pán spravodajca nechcete? Pán navrhovateľ? Takže prerušujem rokovanie o tomto bode programu. Budeme pokračovať prvým čítaním o návrhu skupiny poslancov na vydanie zákona č. 582 o miestnych daniach. Poprosím pána poslanca Ľubomíra Petráka, aby uviedol návrh. Je to tlač 1056. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 1056.)
Danko, Andrej, predseda NR SR (2017-06-15):
Chce sa vyjadriť k rozprave spravodajca? Nie, ďakujem. Prerušujem rokovanie o tomtom bode programu. Nasleduje prvé čítanie o návrhu skupiny poslancov na vydanie zákona, ktorým sa dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov. Návrh zákona má parlamentnú tlač 581, návrh na jeho pridelenie na prerokovanie výborom je v rozhodnutí č. 599. Dávam slovo poslankyni Remišovej, aby za skupinu poslancov návrh zákona uviedla. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov , tlač 581.)
Ďuriš Nicholsonová, Lucia, podpredsedníčka NR SR (2017-11-30):
Pán poslanec Bublavý.
Drábiková, Lucia, poslankyňa NR SR (2021-05-06):
Ďakujem za slovo. Vážený kolega Beluský, vážení kolegovia, kolegyne, chcem reflektovať tento návrh. Chcem sa opýtať, ako sa chcete vysporiadať s ochranou osobných údajov, keďže v zákone č. 18/2018 Z. z. o ochrane osobných údajov sa hovorí, že osobnými údajmi sú údaje týkajúce sa identifikovanej fyzickej osoby, ktorú možno identifikovať priamo alebo nepriamo. Podľa môjho názoru je navrhovaná formulácia zverejnených údajov v rozpore s týmto zákonom, pretože vzhľadom k veľkosti obce umožňuje priamu alebo aj nepriamu identifikáciu čakateľov, pokiaľ by bolo uverejnené meno aj priezvisko, aj obec. A práve táto identifikácia môže byť ohrozujúca pre tieto zraniteľné osoby, týchto dôchodcov či ľudí so ZŤP a môže to byť takisto priestorom pre korupciu alebo aj množiace sa prípady podvodov. Ja rozumiem tejto požiadavke, sama som viackrát riešila situáciu umiestnenia rodinného príslušníka do zariadenia sociálnych služieb. Niektoré zariadenia zverejňujú nejaké číslo alebo zverejnia meno a prvé písmeno priezviska s dátumom zaradenia do poradovníka. Moja skúsenosť bola taká, že ak som tam priamo zavolala a opýtala som sa, povedali mi, na akom mieste je. Samozrejme, rozumiem aj tej námietke, že môže prísť k tomu, že tam niekoho uprednostnia alebo že príde k nejakému takémuto konaniu. Myslím si, že treba zvoliť takú stratégiu, aby neprišlo k ohrozeniu týchto ľudí, ku ktorému by podľa môjho názoru zverejnením mena a priezviska prišlo. V pláne legislatívnych úloh vlády na rok 2021 je pripravená aj novelizácia zákona č. 448 o sociálnych službách. Verím, že aj tieto otázky, ktoré sú relevantné a ktorým úplne rozumiem, že sa dostanú... (Prerušenie vystúpenia časomerom.)
Jurík, Beáta, poslankyňa NR SR (2024-10-02):
Ďakujem pekne za slovo a ďakujem aj kolegom za ich faktické poznámky. Ja, čo sa týka toho daňového bonusu, tak, pán kolega, ja s vami súhlasím, že teraz sa jeho zrušenie dotkne najmä tých, ktorí to najviac potrebujú, avšak je škoda, že vtedy, keď ste boli pri moci, tak ste ho nenastavili tak, aby bol adresný a aby ho nedostávali ľudia, ktorí ho nepotrebujú, napríklad aj my alebo ďalší, ktorí jednoducho majú na to, aby svojim deťom dopriali dôstojný život a aby nebol nejakým spôsobom odstupňovaný. A ja chcem veriť, že keď tu máme teda sociálnodemokratickú vládu, tak že minister práce, sociálnych vecí a rodiny sa bude týmto daňovým bonusom zaoberať tak, aby ho nastavil adresne, aby tak nezaťažil samosprávy, ktorým vieme, čo to spôsobilo, a aby, naopak, pomohol tým, ktorí to najviac potrebujú. Kolega Michal, ja som veľmi rada, že si spomenul príspevok na úhradu nákladov na bývanie, ktorý sme teda spoločne predkladali. A je mi veľmi ľúto, že toto plénum sa vtedy k nemu postavilo tak, že aj vy, kolegovia, kolegyne, ktorí teda o sebe podobne ako ja hovoríte, že ste sociálni demokrati, tak ste sa bez mihnutia oka pri tomto návrhu, ktorý skutočne za málo peňazí, keď si pozriete tú dôvodovú správu, za málo peňazí by pomohol veľa, veľa ľuďom na Slovensku, pretože by nebol viazaný na hmotnú núdzu, tak ako je súčasný príspevok na bývanie a skutočne ho odporúča aj odborná verejnosť. Vy ste sa vtedy bez mihnutia oka zdržali, je to teda veľká škoda, lebo myslím si, že práve takýmito opatreniami by sme sa tu mali zaoberať, a to vás vtedy nemrzelo, ale, naopak, pri nejakom uznesení o uznesení tu vlastne uvažujete o tom, že či to náhodou nejdete podporiť, aj keď to ide z opozície. Tak, prosím vás, pozerajte sa na to, že čo je dobrý návrh pre ľudí a nie na to, čo... (Prerušenie vystúpenia časomerom.)
Číž, Miroslav, podpredseda NR SR (2014-12-09):
Ďakujem, pán poslanec. Otváram rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne? Neregistrujem žiadnu prihlášku, preto vyhlasujem všeobecnú rozpravu za skončenú. Pán navrhovateľ pravdepodobne nezaujme stanovisko. Ďakujem pekne. Pán spravodajca, pokiaľ nechcete, ďakujem. Pán poslanec Beblavý teraz uvedie v rámci prvého čítania návrh na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov. Návrh zákona je uverejnený ako tlač 1252 a návrh na jeho pridelenie na prerokovanie výborom je v rozhodnutí č. 1261. Ešte kým vám dám, pán poslanec, slovo, dovoľte mi, aby som sa ospravedlnil pani poslankyni Lucii Nicholsonovej. Nejaký škriatok nám tu poprehadzoval tie papiere, takže sme nesprávne uviedli bod programu. Takže ešte raz ďakujem za pochopenie. Máte slovo, pán poslanec Beblavý. (Rokovanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 1252.)
Suja, Miroslav, poslanec NR SR (2022-03-22):
Ďakujem za slovo, pán predsedajúci. Pán poslanec Krúpa, ja sa spýtam normálne, čo vám bránilo dať to osobitne, a mohol to byť signál a veľké politické gesto a bolo by sa to schválilo naprieč politickým spektrom. A tento, tá časť tohto návrhu mohla byť kľudne osobitne. Nič by sa nestalo. Prešlo by jedno, aj druhé, to vieme všetci, ale jedna vec, tá pomoc tým matkám by bola schválená plným počtom poslancov, ktorí sú v Národnej rade. Nič vám v tom nebránilo. Vôbec tu nemusela tá debata byť a vykrikovať si tu nejaké veci. A vy hovoríte, že prečo neprídeme s nejakou dobrou vecou, s nejakým dobrým návrhom. Pán poslanec, ale viete veľmi dobre, že nech prídeme s akýmkoľvek dobrým návrhom, tak vy ako koalícia to neschválite. Poviem vám príklad, bol tu alebo som to hovoril pánovi podpredsedovi vlády Sulíkovi. Keď sme zatvárali prevádzky, tak sme potrebovali dáta, že na základe ktorých ich zavrieme. Pán podpredseda vlády Sulík povedal, áno, keby sme mali dáta, od dát sa odrazíme a rozhodneme sa, treba ich zavrieť, alebo nie. To prišla opozícia s návrhom, aby sme tie dáta dostali. A ako ste hlasovali? Boli ste proti. Čo bolo zlé na tom návrhu, aby sme obmedzovali ľudí, prevádzky podnikateľov na základe informácií, či sa tam niekto nakazil, alebo nie, získaných korektne? Nič by sa nebolo stalo. Takže sme, ja si myslím, že toto bol dobrý nápad. Ja si myslím, že dobrých nápadov tu bolo viacej. Ale povedzme si, dajme si ruku na srdce, pán poslanec, máte koaličnú zmluvu, žiaden opozičný návrh sa nepodporí, nech je akokoľvek dobrý. Takže nevyhovárajme sa. Nie, to je také, sa mi to nepáči. Vy ste povedali, že ako sme pomohli my. No ja neviem, ako sme pomohli. Dôchodcovia, ja som nebol nikdy vo vláde, ale zariadil som Klub dôchodcov č. 3 a dal som im 400 000 korún, nie euro, korún. Tak som pomohol ja osobne, keď ste sa spýtali. Ako sme pomohli deťom, ste sa tu pýtali. Nebol som vo vláde, kúpil som niekoľko tisíc pasteliek a rozdal som v celom okrese. Tak som pomohol ja. A nebol by som to hovoril, ale ste sa spýtali, tak vám to hovorím, lebo vo vláde ja som nebol. Takže nestíham ďalej povedať, zareagoval by som na tie mimovládky, ale nestíham. Takže toto sú asi tá pomoc.
M. Košútová, poslankyňa: (2008-03-27):
Uvedený návrh bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a zaradil ho na rokovanie dnešnej 20. schôdze. Konštatujem, že uvedený návrh spĺňa z formálnoprávnej stránky všetky náležitosti. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev a v práve Európskej únie upravená nie je. Vychádzajúc z oprávnení, ktoré pre mňa ako spravodajkyňu vyplývajú, odporúčam, aby sa Národná rada Slovenskej republiky uzniesla na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 11. februára 2008 navrhujem, aby vládny návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre pôdohospodárstvo, životné prostredie a ochranu prírody a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby uvedené výbory predmetný vládny návrh zákona prerokovali do 6. mája 2008 a gestorský výbor do 7. mája 2008. Pán predsedajúci, skončila som, otvorte,  prosím, rozpravu.
P. Hrušovský, predseda NR SR: (2003-03-05):
Prvý návrh je návrh uznesenia, ktorým Národná rada v súvislosti s vytvorením Klubu nezávislých poslancov schvaľuje zmenu uznesenia Národnej rady z 5. novembra v zložení členov stálych delegácií v medzinárodných parlamentných organizáciách tak, že v Parlamentnom zhromaždení Rady Európy Národná rada vymenúva namiesto Vojtecha Tkáča Irenu Belohorskú a namiesto náhradníka Tibora Mikuša vymenúva náhradníka Vojtecha Tkáča, ďalej, v spoločnom parlamentnom výbore Európskej únie a Národnej rady náhradníka Jána Gabriela vymenúva za člena a člena Milana Cagalu vymenúva za náhradníka. Toto je návrh na zmenu zloženia v zahraničných parlamentných organizáciách. Pán poslanec Cabaj.
J. Buček, poslanec: (2006-03-15):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 21. februára 2006 č. 1512 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva, národnosti a postavenie žien, Osobitný kontrolný výbor Národnej rady Slovenskej republiky na kontrolu činnosti Národného bezpečnostného úradu a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní vo výboroch v lehote do 30 dní a gestorský výbor do 31 dní od prerokovania návrhu zákona v prvom čítaní na schôdzi Národnej rady Slovenskej republiky. Prosím, pán predsedajúci, aby ste otvorili rozpravu k tomuto návrhu.
Glváč, Martin, podpredseda NR SR (2019-09-25):
Pán poslanec Matovič.
Jasaň, Viliam, poslanec NR SR (2013-09-12):
Ďakujem pekne. Ja len také krátke tri poznámočky mám. Pani podpredsedníčka, táto novela sa netvári, že chce chrániť, ona naozaj chráni zamestnancov. A o to nám ide. Ale tu sa my asi nikdy nezhodneme. Pripúšťate to nakoniec aj vy vo svojom vystúpení, keď ste hovorili, že novela nemusí priniesť zamestnávateľom nič dobré, ale môže im to priniesť a my veríme, že im to aj prinesie, zvlášť tým zamestnancom, ktorí už teraz žijú možno na hranici chudoby a zarábajú minimálnu mzdu. A je to tam o tých, o ktorých hovorili aj kolegovia od Bratislavy ďalej. My chránime tých, ktorí naozaj žijú za minimálnu mzdu a sú tvrdo, použijem ten výraz možno expresívny, vykorisťovaní, ale je to tak. A ona nie je proti zamestnávateľom, ona chráni aj zamestnávateľa takého, ktorý si svojho zamestnanca váži a ktorý má možnosť v rámci svojich pracovných výsledkov niečo tomu zamestnancovi dať, nie svojvoľne len tak, kedy chce, dá, kedy chce, nedá. Ale tu sú určité pravidlá, za ktorých to môže urobiť. Takže nerozprávajte, že ideme škodiť. Ani jeden z našich zákonov nemá za cieľ ľuďom škodiť, ale pomôcť aj zamestnancom, aj zamestnávateľom, tým, ktorí si to zaslúžia. Ďakujem.
Jurinová, Erika, podpredsedníčka NR SR (2015-05-26):
Pán poslanec Droba.
Laššáková, Jana, podpredsedníčka NR SR (2014-11-08):
O slovo sa prihlásil podpredseda vlády Ľubomír Vážny.
Jasaň, Viliam, poslanec NR SR (2014-11-09):
Ďakujem pekne. Vážený pán predseda, určite máte pravdu v tom, že opozícia má legálne právo kritizovať. Nech to využívajú. Ale mnohí z opozície, žiaľ, len urážajú, klamú, šíria zlobu a dokonca sa chystajú útočiť na rodinu. Za to sa, vážení, niektorí opoziční poslanci, ospravedlňte. Keď to urobíte a budete mať tú silu v sebe, potom môžme diskutovať. Môžme sa rozprávať o problémoch, ako ich vyriešiť, ako riešiť korupciu, nekalé podnikanie a rôzne iné veci. Toto odkazujú mne moji voliči, naši voliči, aby som vám to tu tlmočil. Tak vám to tlmočím. Ospravedlňte sa a potom sa môžme rozprávať. Druhá poznámka, ktorá z tohto vyplýva, ak si človek pozrie tlačové konferencie Matovič, Lipšic, Sulík, čo asi ho prvé napadne? No túžba po moci. Všetko urobia pre to, aby mali moc, aby konečne oni mohli rozhodovať. A ja by som vám to, možno aj tú šancu dal, keby váš prístup k robote bol seriózny, ale, žiaľ, on nie je. Vystúpiť, urážať, kritizovať bezbreho, bez dôkazov, to vie hocikto, na to nemusí byť poslancom Národnej rady. Ďakujem.
Hrušovský, Pavol, predseda NR SR (2011-10-19):
Hlasujeme, páni poslanci, o návrhu prerokovať zákon v treťom čítaní. (Hlasovanie.) 143 prítomných, 74 za, 3 proti, 66 sa zdržalo. Návrh sme schválili. Pristúpime k tretiemu čítaniu . Otváram rozpravu v treťom čítaní. (Hlasy v sále.) Pán poslanec Ondruš? Nie, nehlási sa do rozpravy, to je omyl. Vyhlasujem rozpravu za skončenú. Pristúpime k hlasovaniu o návrhu zákona ako celku, s odporúčaním gestorského výboru...
Hrnčiar, Andrej, podpredseda NR SR (2019-09-10):
Pán poslanec Heger.
Šuca, Peter, poslanec NR SR (2012-11-30):
Ďakujem za slovo, pani predsedajúca. Vážený pán poslanec Kaník, zvyknete používať rôzne personifikácie, plagátiky, transparenty. Páči sa mi ten úmrtný list, aj to, keď ste povedali to o tom smrtiacom, namiešanom smrteľnom kokteile pre slovenskú ekonomiku. Ja som presvedčený, že úmrtný list slovenskej ekonomiky a smrtiaci kokteil ste namiešali vy. Práve vy za druhej vlády pána Mikuláša Dzurindu, keď ste rozpredali štátne podniky. Rozpredali za cenu, za akú ste ich predali. Potom ste kvázi išli oživiť slovenské banky, ktoré ste nakoniec oživili, a zase ste ich predali, tak ako ste ich predali, vonku. Toto je ten smrtiaci kokteil, ktorý na Slovensku začala podávať vaša vláda, v ktorej vy ste boli v čase najväčšej slávy minister práce, sociálnych vecí. Použili ste takú skazku o tom roľníkovi, o tom volovi, ktorý naňho nakladal, nakladal, potom dal dole. Tak ja vám poviem inú skazku. V Poprade existuje človek, ktorý sa osem rokov súdil so Sociálnou poisťovňou v čase, keď vy ste boli minister práce, sociálnych vecí. Jeho otec bol po mozgovej mŕtvici. Mama spod neho, spod svojho manžela, brala plienky a on sa oňho staral tak, že mu dával tekutú stravu cez hadičku. Tomuto človeku, keď ste boli minister práce, sociálnych vecí, ste zrušili plný invalidný dôchodok. Po ôsmich rokoch ten človek vyhral spor. Ja si myslím, že nie táto vláda mieša smrteľný kokteil, ale začali ste ho miešať vy. Ďakujem pekne.
Švejna, Ivan, poslanec NR SR (2016-03-23):
Sľubujem. (Potlesk.)
M. Číž, podpredseda NR SR: (2008-10-28):
(Hlasovanie.) Prítomných 137 poslancov, za návrh 36 poslancov, proti 67 poslancov, zdržalo sa 34 poslancov. Konštatujem, že tento návrh zo spoločnej správy sme neschválili.
Valocký, Jozef, poslanec NR SR (2017-11-29):
Aby sme mohli hlasovať o pozmeňujúcom návrhu pána poslanca Krajčího, dávam návrh o hlasovaní na skrátenie lehoty.
Jurinová, Erika, podpredsedníčka NR SR (2013-05-22):
S reakciou na faktické poznámky pani poslankyňa Žitňanská.
Grausová, Natália, poslankyňa NR SR (2017-10-10):
Vďaka. Ja rozhodne si myslím, že to je dobrý pozmeňujúci návrh. Len chcela by som povedať ešte jednu vec, že si myslím, že Slovenská republika vôbec nemá podmienky na to, aby sme tu my mali súkromné poisťovne, neštátne, že aj vôbec v tomto zdravotníctve. A chcem sa spýtať, chcem povedať, že bolo na začiatku, pán premiér, myslím, že pán predseda vlády Fico sľuboval jednu zdravotnú poisťovňu, že či sa nedá aj týmto smerom ešte nejakým spôsobom pokračovať, resp. týmto spôsobom to nejako zvrátiť. A to je všetko, čo sa týka faktickej. Ale chcem ešte pánu podpredsedovi, predsedajúcemu, povedať, že hovoril minister, predkladal zákon, spravodajca takisto predkladal a bol tu taký hluk, taký jednoducho, že bolo by možno treba razantnejšie zabezpečiť pokoj v rokovacej sále, lebo sa mi to zdá veľmi neúctivé aj voči ministrovi, aj voči každému predkladateľovi, resp. človeku, ktorý hovorí v rozprave, keď je tu krik. Títo poslanci už sú momentálne preč. Takže len by som chcela ešte raz apelovať na všetkých pánov podpredsedov aj predsedu, že aby zabezpečili kľud, aby sme jednoducho mohli slušne, na úrovni počúvať tie veci, ktoré nám predkladajú. Ďakujem.
Laššáková, Jana, podpredsedníčka NR SR (2013-02-07):
Pán poslanec, chcete doplňujúcu otázku? Nie. Ďakujem, pán minister. V poradí piatu otázku položil pán poslanec Jozef Mikloško ministrovi školstva, vedy, výskumu a športu Slovenskej republiky Dušanovi Čaplovičovi a otázka znie: „Futbalový klub Karlova Ves zahrňuje 350 detí a mládeže. Vyvíja už 12 rokov úspešnú činnosť. Starostka mestskej časti Iveta Hanulíková využila pochybenie svojho úradníka a zrušila s klubom zmluvu a vyhostila ich z priestoru budovy a ihriska. Od 4. 2. s nimi zrušila vstup do futbalového areálu na Karloveskej 3, čím sa museli zrušiť všetky tréningy. Starostka podpísala novú, dlhodobú, nevypovedateľnú zmluvu na futbalový areál s pred mesiacom založeným občianskym združením Rodeka, ktorý nevyvíja žiadnu športovú činnosť a ktorý požiadal klub o vypratanie priestorov. Starostka odmieta komunikovať s klubom. Vážený pán minister, je známy váš pozitívny postoj k športu, takže vás prosím o pomoc v prospech tohto úspešného klubu.“ Nech sa páči, pán minister, prosím vás o odpoveď, ako aj o oznámenie ukončenia odpovede.
P. Hrušovský, predseda NR SR: (2004-03-11):
(Prestávka.)
B. Bugár, podpredseda NR SR: (2006-02-02):
(Hlasovanie.) Prítomných je 137 poslancov, za 75, proti 47, zdržalo sa 15. Návrh zákona sme schválili. Budeme hlasovať o vládnom návrhu zákona o inšpekcii práce a o zmene a doplnení niektorých zákonov (tlač 1342). Pán poslanec Horváth, ako spravodajca máte slovo.
Glváč, Martin, podpredseda NR SR (2019-04-05):
Pán poslanec Janckulík.
Danko, Andrej, predseda NR SR (2019-01-30):
Ďakujem. Pán spravodajca, nie? Súčasne vás žiadam, aby ste ale oznámil termín hlasovania o tomto návrhu zákona. (Reakcia spravodajcu.) O 18. hodine, áno. Prerušujem rokovanie o tomtom bode programu. Pokračujeme, nasleduje druhé čítanie o návrhu skupiny poslancov na vydanie zákona o poskytnutí pomoci poľnohospodárskej prvovýrobe. Návrh zákona má tlač 1218. Spoločná správa výborov má tlač 1218a. Dávam slovo poslancovi Soboňovi, aby za skupinu poslancov návrh zákona odôvodnil. (Rokovanie o návrhu skupiny poslancov Národnej rady Slovenskej republiky na vydanie zákona o poskytnutí pomoci v poľnohospodárskej prvovýrobe , tlač 1218.)